En liten til middelsstor (4-7 millimeter), kort og kraftig, svart, hårløs skarabide. Hodet er bredt, overleppen (labrum) bredt innskåret i midten. Pronotum er nesten sirkelrundt sett ovenfra, ganske tett og kraftig punktert, så bredt som dekkvingene. Dekkvingene har tydelige punktstriper og to par røde flekker. Beina er kraftige gravebein, leggene (tibiae) med tre tenner på utsiden.